**S. TOMAŠ, DOBAR DAN, TATA**

U šestome razredu jedno od djela za cjelovito čitanje je i roman S. Tomaša Dobar dan, tata. U nastavi na daljinu ostvarili su nekoliko aktivnosti kojima su prikazali roman.

**S. TOMAŠ, DOBAR DAN, TATA**

Učenici biraju aktivnosti koje će raditi.

**1. aktivnost – Čitam književno djelo**

Pažljivo pročitaj književno djelo.

**2. aktivnost – Kartice s pitanjima**

Izradi 12 kartica s pitanjima. Kartice ćeš izraditi tako da papir A4 veličine presavineš triput i dobit ćeš 8 kartica. Potrebna su ti 2 papira A 4 veličine (stranica iz tvoje bilježnice) da bi izradio/izradila 12 kartica (ostat će ti višak kartica). Na svaku karticu napišeš jedno pitanje, a na poleđinu točan odgovor.

Pitanja trebaju biti:

* 5 kartica s višestrukim izborom (a, b, c, d)
* 5 kartica kratkoga odgovora.
* 1 kartica s pitanjem koje započinje s upitnom riječju **zašto**
* 1 kartica koja započinje riječju objasni

Kartice s pitanjima i odgovorima trebaš poslati učiteljici.

**Primjeri pitanja:**

zadatak višestrukog izbora:

Kako se zove Dragutinova biološka majka?

1. Irena
2. Elvira
3. Liza
4. Lujza.

zadatak kratkog odgovora:

Kako se zove Dragutinova biološka majka?

zadatak s pitanjem zašto:

Zašto je došlo do sukoba između Dragutina i Elvire?

zadatak u kojem treba nešto objasniti:

Objasni kako se Dragutin osjećao kada je upoznao svoju biološku majku.

**Aktivnost se smatra završenom kad sastaviš 12 pitanja i na poleđini kartice napišeš odgovor.**

**3. aktivnost – Sada kada sam mudriji**

**SADA KADA SAM MUDRIJI**

Likovi iz književnih djela, kao i u stvarnome životu, često se mijenjaju i postaju mudriji zbog većeg životnog iskustva. Dovrši tablicu i pokaži kako je lik postajao mudriji. U stupac „Kad sam bio mali” napiši što se Dragutinu sve dogodilo prije susreta s biološkim roditeljima (s ocem i majkom Lujzom), zašto je i tko ga je savjetovao da se susretne s majkom, a u stupac „Sada kad sam mudriji” zabilježi promjene koje su se dogodile kada se susreo s biološkim roditeljima.

|  |  |
| --- | --- |
| **Kad sam bio mali…** | **Sada kada sam mudriji…** |
|  |  |

**4. aktivnost – Lenta događanja**

a) Izradi lentu događanja (na dva lista u bilježnici / A3 papiru) tako što ćeš obilježiti događaje. Za svaki događaj napiši ukratko što se dogodilo i likove koji sudjeluju u radnji. Uz likove napiši karakterizaciju (kako se ponašaju u tom dijelu radnje).

b) U lenti dodaj mjesto radnje i napiši pojedinosti opisa.

c) Zaokruži tri najvažnija događaja u radnji.

d) Ilustriraj lentu događanja.

**5. aktivnost – Pismo Dragutinu**

Napiši pismo Dragutinu i u kojem ćeš iznijeti svoje mišljenje o njegovom djedi i baki Ratkaj, o prijatelju Paji, o Elviri, Lujzi i njegovom ocu. U pismu iznesi svoje mišljenje je li Dragutin dobro odlučio i daj mu savjet.

Pripazi! Pismo ima zadani oblik. Obrati se Dragutinu, napiši sadržaj pisma, na kraju pozdravi i potpiši se.

Potrudi se napisati pismo pravopisno i gramatički točno u skladu sa standardnim hrvatskim jezikom.

**6. aktivnost – izrađujem digitalnu igru**

Izradi digitalnu igru u alatu Wordwall ili LearningApps ili u nekom drugom digitalnom alatu. Možeš izraditi kviz, križaljku, ispunjaljku ili osmosmjerku s pojmovima vezanim za književno djelo.

**Primjeri aktivnosti:**

Učenica Ena Jukić (6.a) izradila je aktivnosti u digitalnom alatu read.bookcreator (sadrži lentu događaja, karakterizaciju likova, pismo liku, digitalne igre).

<https://read.bookcreator.com/amzsSevJhAQdHxyeeq6b5a128KT2/_QdugR7QT8G-KqxZrVIzKA>

Antonija Buljić, 6.b

Kartice s pitanjima i odgovorima





Matea Đojić, 6.b









Lenta događaja

Lara Vučemilović Šimunović, 6. a



Kad sam bio mali… Sada kada sam mudriji…

Mateja Đojić, 6.b



Petra Hajduković, 6. b



Pismo Dragutinu

Lara Vučemilović Šimunović, 6.a

